નવા ઘરનું પઝેશન મળે કે તરત લોકો ગૃહપ્રવેશ અથવા કળશપૂજન કરાવતા હોય છે. પ્રણાલી અનુસાર તમે નવા ઘરમાં શિફ્ટ થાઓ, તમારી ઘરવખરીની એક પણ ચીજ નવા ઘરમાં મૂકો એ પહેલાં કળશપૂજન કરાવવાનું હોય છે. પ્રણાલિગત એવી પણ માન્યતા છે કે પૂજા કરાવીને તમે ઘરને પવિત્ર બનાવો એ પછી ઘર મહેમાનોને જ નહીં, દેવ-દેવીઓને પણ આકર્ષક લાગે છે. આપણે હંમેશાં આપણા વ્યક્તિત્વ અને અનુભવો અનુસારનું ઘર લેવા મથતા હોઈએ છીએ. ઘરના શણગારમાં ભલે આપણે એને આધુનિક ઓપ આપીએ, પરંતુ અમુક વિધિઓ આપણે જરૂર પાળીએ છીએ.